अध्ययन गरेको केही समयपछि तिनले ईश्वरतान्त्रिक सेवा स्कुलमा भाग लिने निर्णय गरे। तिनले पहिलो पटक बाइबल पढ्ने असाइनमेन्ट पाएका थिए। त्यसको दुई हप्ताअघि मैले तिनको तयारी कस्तो भइरहेको छ भनेर सोधें। निर्धक्क हुँदै तिनले यस्तो जवाफ दिए, “राम्रो भइरहेको छ। मैले ३० पटक पढिसकें।” मैले तिनको प्रयासको प्रशंसा गरें अनि ठूलो सोरमा पढेर सुनाउन आग्रह गरें। तिनले ब्रेल लिपिको बाइबल खोले अनि औंला सार्दै पढ्न थाले। तर मैले एउटा अचम्मको कुरा याद गरें। अरू बेला पढ्दा तिनी जुन गतिमा आफ्नो औंला सार्दै पढ्थे, त्यसबेला तिनको औंला त्यस गतिमा सरिरहेको थिएन। वास्तवमा तिनले बाइबलबाट आफूले पढ्नुपर्ने भाग पूरै कण्ठ पारेका रहेछन्‌।
